# rak
## Brezhoneg
### Etimologiezh

→ Etimologiezh da glokaat (Ouzhpennañ)

### Araogenn

| Gour | Furm |
| U1 | razon |
| U2 | razout |
| U3g | razañ |
| U3b | razi |
| L1 | razomp |
| L2 | razoc'h |
| L3 | razo |
| D | razor |
rak /ˈrɑːk/
* Kaout aon rak un den pe un dra bennak
** « [...] N'ho pet ket aon rak archerien Montroulez ; [...]. » — (Lan Inizan, Emgann Kergidu 1, Brest, 1877, eil emb. Al Liamm 1977, p. 18.)
** [...] ; mes aon o doa rak o mestr, hag ouzhpenn ne ouient war-zu pe du treiñ. — (Lan Inizan, Emgann Kergidu 1, Brest, 1877, eil emb. Al Liamm 1977, p. 36.)
** [...] ; e dri mab o deus an aer da vezañ paotred start, ha n'o deus ket aon rak o skeud. — (Lan Inizan, Emgann Kergidu 1, Brest, 1877, eil emb. Al Liamm 1977, p. 61.)
** [...] , beleien ha n'o doa ket aon rak ar marv. — (Lan Inizan, Emgann Kergidu 1, Brest, 1877, eil emb. Al Liamm 1977, p. 69.)
** Kerlaban. — N'eo ket an aoun rag ar maro, rag archerien, rag bourrevien eo am laka da dec'het, [...] ! — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 39.)
** [...], rak aon hor beze rak Soaz Sapeur deut bremañ da chom en ti melen hag a rae war dro ar gegin hag ar stal. — (Jarl Priel, Va Zammig Buhez, Al Liamm, 1954, p. 42.)
** Aon ruz en devoa rak e samm, krenañ a rae evel ur bern delioù ha c'hwez ar gouez a rae dezhañ diroc'hat, [...]. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 24.)
** Biskoaz n'e-noa bet aon rag naer ebed, nemed rag honnez. — (Jules Gros, Le trésor du breton parlé Première Partie, 1966, p. 218.)
** Me am-bez aon rag ar rederien a zeu war ar vro. — (Jules Gros, Le trésor du breton parlé Deuxième Partie, 1970, p. 436.)
* spontañ rak un den pe un dra bennak
** Me a oa spontet rag ar briz. — (Jules Gros, Le trésor du breton parlé Deuxième Partie, 1970, p. 488.)
* Kaout aon rak ober un dra bennak
** Aon am beze dalc'hmat rak bezañ heget gant ar grennarded all, [...]. — (Jarl Priel, Va Zammig Buhez, Al Liamm, 1954, p. 27.)
** Me n'am-eus ket aon rag beza daonet. — (Jules Gros, Le trésor du breton parlé Première Partie, 1966, p. 218.)
** Me am-bez aon rag koueza pa'm-bez botou laosk. — (Jules Gros, Le trésor du breton parlé Deuxième Partie, 1970, p. 307.)
* diwall, teurel pled rak ober un dra bennak
** Tôl pled rag koueza ! — (Jules Gros, Le trésor du breton parlé Première Partie, 1966, p. 218.)
** Tôl pled rag koueza war da benn er mor. — (Jules Gros, Le trésor du breton parlé Première Partie, 1966, p. 221.)
** Taol pled rag koueza. — (Jules Gros, Le trésor du breton parlé Deuxième Partie, 1970, p. 273.)
* Gant aon rak
** [...], gwennet e benn gant aon rak an ifern, [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 37.)
* Hep aon rak
** [...] ha dreist-holl abalamour m'o deveze aotre da vale diarc'hen ha dre se, lañs da batouilhat er fank hep aon rak ar c'hailhar ; [...]. — (Jarl Priel, Va Zammig Buhez, Al Liamm, 1954, p. 27.)
* rak aon
* rak-se
* rak-tal, raktal

### Stagell genurzhiañ

rak /rak/
* Stagell etre div lavarenn dizalc'h, da ginnig an eil evel abeg d'an hini gentañ (ha ne vez ket lakaet ar verb displeget war he lerc'h).
** Ne ouzon ket, ma zad, rak o-zri o c'haran, kement an eil evel egile, — (Fañch an Uhel, Kontadennoù ar Bobl/3, Al Liamm, 1988, p. 189.)
** « Job, ret eo deomp en em zispartiañ, rak poent eo deoc'h distreiñ d'ar gêr a-raok an noz. [...]. » — (Lan Inizan, Emgann Kergidu 1, Brest, 1877, eil emb. Al Liamm 1977, p. 45.)
** N'eo ket me a zo kaoz, int-i o-unan eo, rak n'o deus ket graet kalz a draoù vat. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 135.)
** Klevit, bugale, a-barzh nemeur e vezoc'h hoc'h-unan war an douar, rak mont a ran diganeoc'h ; ... — (G. MILIN, Gwechall-goz e oa..., Kemper, 1924, p. 3.)
** Daoust ma 'z eus da ziwall er gouent zoken, rak an Diaoul a zo soutil, lies-stumm, diniver e widreoù !... — (Youenn Drezen, Sizhun ar Breur Arturo, Al Liamm, 1971, p. 18.)
** En ifern e tle bezañ rak bemnoz e teu en-dro d'ober reuz. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 118.)
** An divroad hag he vabig a zebras c’hoek, rak naoun o devoa.— (Kenteliou a skouer vat.)

#### Stummoù rannyezhel

* rakar

### Stagell isurzhiañ

* rak ma

### Adverb

* rak-se

### Gwelet ivez

* rag-
* Araogennoù brezhonek, stag

## Fazi

* Tud zo a gred e talv kement hag "abalamour da"; n'eus skouer skrivet ebet a gement-se betek-hen.